Şaristanê Limassolî yê Qibrisî de grevê vêşanîye yê seba paştdayîşê tepişteyanê PKK û PAJKî dewam keno. Wekîlê Partîya EDEKî Kostis Efstathiuyî xeyma grevê vêşanîye ya Limassolî zîyaret kerde.
Kostis Efstathiuyî zîyaret de qisey kerd û îfade kerd ke dewleta tirke pê şerî cewab dana têkoşînê meşrûyî yê kurdan. Kostis Efstathiuyî vat: ''Tecrîdê vera Birêz Ocalanî îlegal o û nêno qebulkerdene. Birêz Ocalan haştîya Rojhelatê Mîyanênî de wayîrê rolêkê girîngî yo.''
Kostis Efstathiuyî da zanayene ke o paştî dano kampanyaya îmzayan a seba azadîya Abdullah Ocalanî û tewrê kampanya bi.
